[image: image1.png]






    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 222
                                                               30 octombrie 2025
pentru completarea preambulului Hotărârii Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara 

asupra unor imobile – terenuri

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 33.552/24.10.2025 şi la Consiliul Local Sighișoara cu nr. 33.559/24.10.2025, de referatul de aprobare, înregistrat cu nr. 33.553/24.10.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în exercitarea atribuțiilor conferite prin art. 129 alin. (2) lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere Hotărârea Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri, cu referire la imobilele – terenuri prevăzute la rubricile nr. 1 și nr. 4 din anexa la aceasta, respectiv la suprafața de 245 mp. înscrisă în C.F. Sighișoara nr. 53663 (8036) și la suprafața de 100 mp. din totalul suprafeței de 385 mp. înscrisă în C.F. Sighișoara nr. 59902, suprafețe asupra cărora este instituit și înscris în cartea funciară un drept de folosință pe durata existenței construcțiilor în favoarea proprietarilor construcțiilor edificate pe terenurile respective;

Ținând cont de faptul că aceste imobile – terenuri sunt situate în intravilanul Municipiului Sighișoara – domeniul privat, iar la momentul actual sunt înscrise pe proprietar – Municipiul Sighișoara, potrivit înscrierilor de carte funciară;

Ținând cont de actualele situații de carte funciară transpuse în C.F. Sighișoara nr. 53663 și C.F. Sighișoara nr. 59902, urmare a adoptării Hotărârii Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri;

Având în vedere că, pentru clarificarea regimului juridic al acestor imobile – terenuri, a fost necesară adoptarea Hotărârii Consiliului Local Sighișoara nr. 161/31.07.2025, hotărâre care și-a produs efectele, intrând în circuitul civil, astfel că situația de carte funciară redă în prezent prevederile acestei hotărâri;

Având în vedere adresa cu nr. 9648/SVIII/01.10.2025 Dosar 11, transmisă de Instituția Prefectului - Județul Mureș, înregistrată la Municipiul Sighișoara cu nr. 31.727/08.10.2025, prin care, cu referire la exercitarea controlului de legalitate instituit în sarcina Prefectului conform dispozițiilor art. 252 alin. (1) lit. c) și art. 255 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, față de Hotărârea Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri, se solicită să se procedeze la reanalizarea acestui act administrativ;

Având în vedere considerentele avute în vedere și care au condus la adoptarea Hotărârii Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri, cu referire la imobilele – terenuri prevăzute la rubricile nr. 1 și nr. 4 din anexa la aceasta;

Având în vedere faptul că acest demers a fost inițiat în considerarea faptului că imobilele – terenuri sunt situate în intravilanul Municipiului Sighișoara – domeniul privat, raportat la Decizia Înaltei Curți de Casație și Justiție nr. 22/26.09.2016, prin care s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere că potrivit prevederilor acestei decizii și în conformitate cu prevederile art. 36 alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ - teritorială se află și intră în domeniul lor privat, aceasta fiind finalitatea urmărită prin adoptarea hotărârii;

Ținând cont de faptul că esența reglementării actului administrativ în speță este întabularea dreptului de proprietate privată al Municipiului Sighișoara asupra unor imobile – terenuri în baza art. 36 alin. (1) din Legea nr. 18/1991 privind fondul funciar, textul de lege făcând referire la exact aceste terenuri, situate în intravilan, fără a face diferențieri sau excepții între cele pe care sunt edificate construcții și cele pe care nu sunt edificate construcții, raportat la dreptul de folosință;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 33.551/24.10.2025, prin care se propune completarea preambulului Hotărârii Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. I. Se completează preambulul Hotărârii Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri, cu indicarea următoarelor:

”Ținând cont de actualele situații de carte funciară transpuse în C.F. Sighișoara nr. 53663 și C.F. Sighișoara nr. 59902, urmare a adoptării Hotărârii Consiliului Local Sighișoara nr. 161/31.07.2025 privind întabularea dreptului de proprietate privată al Municipiului Sighișoara asupra unor imobile – terenuri;

Având în vedere că, acest demers a fost inițiat în considerarea faptului că imobilele – terenuri sunt situate în intravilanul Municipiului Sighișoara – domeniul privat, raportat la Decizia Înaltei Curți de Casație și Justiție nr. 22/26.09.2016, prin care s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere că, potrivit prevederilor acestei decizii și în conformitate cu prevederile art. 36 alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ - teritorială se află și intră în domeniul lor privat, aceasta fiind finalitatea urmărită prin adoptarea hotărârii;

Ținând cont de faptul că esența reglementării actului administrativ în speță este întabularea dreptului de proprietate privată al Municipiului Sighișoara asupra unor imobile – terenuri în baza art. 36 alin. (1) din Legea nr. 18/1991 privind fondul funciar, textul de lege făcând referire la exact aceste terenuri, situate în intravilan, fără a face diferențieri sau excepții între cele pe care sunt edificate construcții și cele pe care nu sunt edificate construcții, raportat la dreptul de folosință;

Ținând cont de faptul că dreptul de folosință asupra imobilelor – terenuri prevăzute la rubricile nr. 1 și nr. 4 din anexa la Hotărârea Consiliului Local Sighișoara nr. 161/31.07.2025, respectiv suprafața de 245 mp. înscrisă în C.F. Sighișoara nr. 53663 (8036) și suprafața de 100 mp. din totalul suprafeței de 385 mp. înscrisă în C.F. Sighișoara nr. 59902, se păstrează pe durata existenței construcțiilor și în cazul schimbării titularului dreptului de proprietate al terenurilor (din proprietar Statul Român, în proprietar Municipiul Sighișoara), deoarece dreptul de proprietate asupra construcțiilor și dreptul de folosință asupra terenurilor au regimuri separate, aspect confirmat de actuala situație de carte funciară în care este transpusă Hotărârea Consiliului Local Sighișoara nr. 161/31.07.2025;
Ținând cont că obiectul Hotărârii Consiliului Local Sighișoara nr. 161/31.07.2025 este dreptul de proprietate, dreptul de folosință înscris în cartea funciară nu exclude exercitarea concomitentă a dreptului de proprietate, și invers, fapt confirmat de actuala situație de carte funciară în care este transpusă Hotărârea Consiliului Local Sighișoara nr. 161/31.07.2025;

Dat fiind că în cele două cazuri, Municipiul Sighișoara, ca și actual proprietar al terenului a dobândit proprietatea cu sarcina dreptului de folosință, obligându-se să permită continuarea folosinței de către beneficiari până la stingerea dreptului, conform termenului prevăzut;”.
Art. II. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef și Compartimentul Buget, Contabilitate, Salarizare – Direcția Economică din cadrul Municipiului Sighișoara.

Art. III. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef.

15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 222/30.10.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


